O vezañ m’he deus ar skol ur roll pouezus-kenañ evit gwareziñ ha treuzkas ar yezh, e kadarna ar c’hevrennoù sinerezed o youl da genderc’hel gant ar strivoù zo bet graet gant an emglev kent, anezhañ an emglev ouzhpenn ar Gevrat steuñv Stad-Rannvro sinet d’ar 4 a viz Meurzh 2002. Gant an emglev-se e oa bet gallet, en distro-skol 2008, degemer tost 12 000 a skolidi zivyezhek er servij publik a zeskadurezh e 192 a lec’hiennoù digoret gant an tri hentad (publik, prevez katolik, prevez Diwan).